Gabriel Barbosa

Gabriel Barbosa Almeida (tunnetaan paremmin nimillä Gabigol tai pelkkä Gabriel, s. 30. elokuuta 1996 São Bernardo do Campo) on brasilialainen jalkapalloilija, joka edustaa lainasopimuksella Interistä brasilialaista Flamengoa. Vasenjalkainen Gabriel on pelipaikaltaan vasen laitahyökkääjä.

Gabriel on Santosin kasvatti. Hän debytoi seuran paidassa Série A:ssa kaudella 2013 tehden 11 pelaamassaan ottelussa yhden osuman. Kaudella 2015 hän voitti seuran kanssa Copa do Brasilin ja Campeonato Paulistan. Myös vuonna 2016 Gabriel juhli seuran kanssa Paulistan mestaruutta.

Gabriel on edustanut Brasiliaa nuorten maajoukkuetasolla. Hän kuului maan alle 17-vuotiaiden joukkueeseen vuoden 2013 ikäluokan MM-kilpailuissa, joissa hän teki yhden maalin. Gabriel valittiin Brasilian jalkapallomaajoukkueeseen vuoden 2016 Copa América Centenarioon.

Lähteet

Aiheesta muualla 

Brasilialaiset jalkapalloilijat
Vuonna 1996 syntyneet
Elävät henkilöt